Patricio O’Ward

Patricio „Pato“ O’Ward Junco (* 6. máj 1999, Monterrey, Mexiko) je mexický automobilový pretekár, ktorý od roku 2019 súťaží v severoamerickej formulovej sérii IndyCar Series, kde preteká za tím Arrow McLaren SP. V sezóne 2021 skončil na celkovom treťom mieste. Doteraz vyhral O’Ward sedem pretekov v šampionáte IndyCar Series a v 26 sa umiestnil na stupňoch víťazov.

 Kariéra 
Patricio O’Ward sa narodil v Monterrey na severovýchode Mexika a vyrastal v texanskom San Antoniu. V šiestich rokoch začal pretekať na motokárach. 2013 prešiel na preteky formúl a zúčastnil sa rôznych severoamerických šampionátov.

V roku 2017 vytvorili O’Ward a američan James French jazdeckú dvojicu tímu Performance Tech Motorsports v šampionáte IMSA WeatherTech SportsCar Championship. Dvojica získala sedem víťazstiev v triede LMPC, vrátane úspechov na 24 hodín Daytony a 12 hodín Sebringu. Sezónu ukončili na prvom mieste v hodnotení LMPC. V tom istom roku debutoval aj v sérii Indy Lights, najvyššej juniorskej kategórii severoamerických formulových pretekov, porovnateľnej so seriálom GP2/Formula 2. V nasledujúcom roku sa „Pato“ stal šampiónom Indy Lights, keď vyhral deväť zo 17 sezónnych podujatí. Po zisku titulu debutoval O’Ward v záverečných pretekoch sezóny IndyCar v Sonome, kde skončil na 9. mieste.

V sezóne 2019 sa zúčastnil ôsmich zo 17 pretekov IndyCar. Bol taktiež prijatý do vývojového programu Red Bull Racing a ako ich junior sa zúčastnil niekoľkých pretekov vo Formule 2 a japonskej Super Formuly.MOTORSPORT-TOTAL.COM: Ticktum-Ersatz – So planen Red Bull und O’Ward für die Formel 1 (po nemecky) Na konci roka opustil Patricio O’Ward juniorský program, aby dostal v roku 2020 zmluvu na celú sezónu u tímu Arrow McLaren SP.INDYCAR.COM: Arrow McLaren SP confirms O’Ward, Askew for 2020 season (po anglicky) Vo svojej prvej kompletnej sezóne v IndyCar získal štyri pódiá a skončil celkovo štvrtý.

náhľad|O’Ward v McLarene na pretekoch v roku 2021
V roku 2021 vyhral O’Ward na okruhu Texas Motor Speedway svoje prvé preteky v seriáli IndyCar. Nasledoval ďalší triumf na pretekoch v Detroite. Pred záverečnými pretekmi sezóny mal ako druhý v priebežnom poradí jazdcov šancu získať titul, no kvôli poškodenému hnaciemu hriadeľu musel z pretekov odstúpiť a v šampionáte skončil tretí. 2022 vyhral „Pato“ Indy Grand Prix of Alabama a druhé preteky na okruhu Iowa Speedway, a v pretekoch Indianapolis 500 skončil druhý, čo je jeho doteraz najlepšie umiestnenie na tomto prestížnom podujatí. Ako jazdec tímu McLaren sa zúčastnil aj prvého voľného tréningu na Veľkej cene Abú Zabí vo Formule 1. Okrem toho nastúpil spolu s Coltonom Hertom, Devlinom DeFrancescom a Ericom Luxom za tím DragonSpeed USA do pretekov 24 hodín Daytony, kde vyhral triedu LMP2.

V roku 2023 O’Ward síce nevyhral žiadne preteky, ale sedemkrát sa umiestnil na stupňoch víťazov, čo je viac ako v ktorejkoľvek inej sezóne jeho doterajšej kariéry v IndyCar. Rovnako ako v predchádzajúcom roku sa zúčastnil prvého voľného tréningu na záverečnom podujatí sezóny Formuly 1 v Abú Zabí, vďaka čomu získal dostatok bodov na superlicenciu. 2024 nastúpil Pato O’Ward do svojej piatej kompletnej sezóny v IndyCar a zároveň je rezervným jazdcom tímu McLaren vo Formule 1.FORMULA1.COM: McLaren sign IndyCar race winner Pato O’Ward as reserve driver for 2024 (po anglicky) Na prvých pretekoch sezóny v St. Petersburgu mu bolo dodatočne priznané víťazstvo po tom, čo víťaz Josef Newgarden bol diskvalifikovaný kvôli technickým priestupkom na systéme „Push-to-Pass“. Ďalší úspech dosiahol na pretekoch Indy 500, kde skončil druhý a zopakoval tak svoj najlepší výsledok v týchto pretekoch. Svoje druhé víťazstvo sezóny získal na Honda Indy 200 at Mid-Ohio a tretie pridal na okruhu Milwaukee Mile. V celkovom hodnotení obsadil piate miesto.

 Štatistika 
 Celá kariéra 
 2005-2012: Karting
 2013: Pacific Formula F2000 (5. miesto)
 2013: Formula Renault 1.6 NEC (7. miesto)
 2013: Latam Formula 2000 (12. miesto)
 2014: Francúzska Formula 4 (7. miesto)
 2015: Pro Mazda Championship (6. miesto)
 2015/16:  Mexická Formula 4 (3. miesto)
 2015: Pro Mazda Championship (2. miesto)
 2016: IMSA Mazda Prototype Lites, L1 (16. miesto). 2017: Indy Lights. (15. miesto)
 2017: IMSA WeatherTech SportsCar Championship, PC (majster)
 2018: Indy Lights (majster)
 2018: IMSA WeatherTech SportsCar Championship, P (41. miesto).
 2018: IMSA Prototype Challenge, LMP3 (26. miesto)
 2018: IndyCar Series (31. miesto)
 2019: Super Formula (18. miesto) 2019: Formula 2 (26. miesto)
 2019: IndyCar Series (26. miesto)
 2020: IndyCar Series (4. miesto)
 2021: IndyCar Series (3. miesto)
 2022: IndyCar Series (7. miesto)
 2023: IndyCar Series (4. miesto)
 2024: IndyCar Series (5. miesto)

 IndyCar Series 
 Víťazstvá 
 2021: XPEL 375 (Fort Worth)
 2021: Chevrolet Detroit Grand Prix – Race 2 (Detroit)
 2022: Honda Indy Grand Prix of Alabama (Birmingham)
 2022: Hy-Vee IndyCar Race Weekend – Race 2 (Newton)
 2024: Firestone Grand Prix of St. Petersburg (St. Petersburg)
 2024: Honda Indy 200 at Mid-Ohio (Lexington)
 2024: Hy-Vee Milwaukee Mile 250 – Race 1 (West Allis)

 Jednotlivé výsledky 
SezónaTím123456789101112131415161718BodyCelkové umiestnenie2018Harding RacingSTPPHXLBHALAIMSINDYDET1DET2TXSROAIOWTORMDOPOCGTWPORSNM94431.2019CarlinSTPCOA8ALA16LBH12IMS19INDYDNQDET114DET211TXSROA17TORIOWMDOPOCGTWPORLAG11526.2020Arrow McLarenTXS12IMS18ROA18ROA22*IOW14LIOW212LINDY615GTW13*GTW22LMDO111MDO29IMS222IMS35STP2   4164.2021Arrow McLarenALA4LSTP19TXS13TXS21LIMS115INDY412DET13LDET21LROA9MDO8NSH13IMS25LGTW2LPOR14LLAG5LBH274873.2022Arrow McLarenSTP12TXS15LBH5ALA1LIMS119LINDY27LDET5ROA26MDO24LTOR11LIOW12IOW21LIMS212NSH24GTW4LPOR4LAG84807.2023Arrow McLarenSTP2LTXS2LLBH17ALA4IMS12LINDY245L*DET26LROA3MDO8TOR8IOW13IOW210NSH8IMS23GTW2POR4LAG9L4844.2024Arrow McLarenSTP1TRM(DNQ)LBH16ALA23IMS13INDY28LDET7ROA8LAG8MDO1LIOW12IOW26TOR17GTW26POR15MIL11L*MIL224NSH2L4605.

Legenda:
 Umiestenie  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31  32  33  DNF Body - Preteky 50  40  35  32  30  28  26  24  22  20  19  18  17  16  15  14  13  12  11  10  9  8  7  6  5  5  5  5  5  5  5  5  5  5 Body - Kvalifikácia Indy 500 12  11  10  9  8  7  6  5  4  3  2  1   0
Pole Position (+ 1 bod)
Najrýchlejšie kolo pretekov
Líder v šampionáte jazdcov
*: Najviac kôl vo vedení (+ 3 body)
L: Minimálne jedno kolo vo vedení (+ 1 bod)
Výsledok kvalifikácie na Indy 500 je označený horným indexom.
Výsledok nemajstrovských pretekov je uvedený v zátvorkách.

 Iné projekty 

 Referencie 

Kategória:Narodenia 6. mája
Kategória:Narodenia v 1999
Kategória:Mexickí automobiloví pretekári
Kategória:IndyCar Series